ৰাষ্ট্ৰীয় বঁটা বিজয়ী ছবি পৰিচালক ওমুং কুমাৰে প্ৰযোজক সন্দীপ সিঙৰ সৈতে যুটী বান্ধি পুনৰ বাৰ দৰ্শকক আমোদ দিবলৈ এখন নতুন ছবি নিৰ্মাণ কৰাৰ পৰিকল্পনা কৰিছে। মূলতঃ ক্ৰীড়াৰ ওপৰত ভিত্তি কৰি নিৰ্মাণ কৰিবলগীয়া ছবিখন হৈছে 'য়ুবি লুকপি' (Yubi Lukpi)। ইয়াৰ পূৰ্বে দুয়োজনে 'চৰবজীত' শীৰ্ষক ছবিখন নিৰ্মাণ কৰি অভূতপূৰ্ব সফলতা লাভ কৰিছিল।
উল্লেখ্য যে বলিউড ছুপাৰ ষ্টাৰ প্ৰিয়ংকা চোপ্ৰা অভিনীত তথা বক্স অফিচত খলকনিৰ সৃষ্টি কৰা মেৰীকম চিনেমাখনো দুয়োজনৰ যুটীতে নিৰ্মাণ হৈছিল। মণিপুৰৰ জীয়ৰী তথা পাঁচবাৰৰ বিশ্ব চেম্পিয়ন বক্সাৰ মেৰীকমৰ জীৱনৰ ওপৰত আধাৰিত আছিল উক্ত ছবিখন।
মনকৰিবলগীয়া যে নতুনকৈ নিৰ্মাণ কৰিবলগীয়া ছবিখনৰ বিষয়বস্তু হৈছে 'য়ুবি লুকপি' নামৰ মণিপুৰৰ এবিধ থলুৱা খেল। নাৰিকলৰ সহযোগত খেলা এইবিধ খেল জনপ্ৰিয় ৰাগবী খেলৰ লগত মিল আছে বুলিও কোৱা হয়।
'য়ুবি লুকপিৰ জৰিয়তে ভাৰতীয় ৰাগবী দলৰ গতি বিধি লক্ষ্য কৰি আছো। হয়, ভাৰতে ৰাগবী খেল খেলে। আৰু এই খেলবিধক উচিত মাত্ৰা প্ৰদান কৰাৰ এয়া উচিত সময়। এতিয়াও আমি কাহিনীটোৰ ওপৰত কাম কৰি আছো, কাহিনীৰ কাম শেষ হ'লে ছবিখনৰ দৃশ্যগ্ৰহণ আৰম্ভ কৰিম', চিনেমাখন প্ৰসংগত পৰিচালক কুমাৰে এইদৰে উল্লেখ কৰে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
